CELEX: 32020D0796
Language: sl
Date: 2020-06-16 00:00:00
Title: Sklep Sveta (SZVP) 2020/796 z dne 16. junija 2020 o spremembi Sklepa (SZVP) 2017/1252 v podporo krepitvi kemijske zaščite in varnosti v Ukrajini v skladu z izvajanjem Resolucije Varnostnega sveta Združenih narodov 1540 (2004) o neširjenju orožja za množično uničevanje in njegovih nosilcev

17.6.2020   
               
               
                  SL
               
               
                  Uradni list Evropske unije
               
               
                  L 193/15
               
            
         SKLEP SVETA (SZVP) 2020/796
         z dne 16. junija 2020
         o spremembi Sklepa (SZVP) 2017/1252 v podporo krepitvi kemijske zaščite in varnosti v Ukrajini v skladu z izvajanjem Resolucije Varnostnega sveta Združenih narodov 1540 (2004) o neširjenju orožja za množično uničevanje in njegovih nosilcev
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti členov 28(1) in 31(1) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 11. julija 2017 sprejel Sklep (SZVP) 2017/1252 (1).
                  
               
                     (2)
                  
                  
                     Člen 5(2) Sklepa (SZVP) 2017/1252 za izvajanje dejavnosti iz člena 1 navedenega sklepa določa obdobje 36 mesecev od datuma sklenitve sporazuma o financiranju iz člena 3(3) navedenega sklepa.
                  
               
                     (3)
                  
                  
                     Sporazum o financiranju z Organizacijo za varnost in sodelovanje v Evropi (OVSE) je bil sklenjen 30. avgusta 2017 in se torej izteče 30. avgusta 2020.
                  
               
                     (4)
                  
                  
                     OVSE je 23. aprila 2020 zaprosila za šestmesečno podaljšanje obdobja izvajanja Sklepa (SZVP) 2017/1252, ker je bilo zaradi pandemije COVID-19 začasno ustavljenih več dejavnosti v podporo krepitvi kemijske zaščite in varnosti v Ukrajini.
                  
               
                     (5)
                  
                  
                     Nadaljevanje dejavnosti iz člena 1 Sklepa (SZVP) 2017/1252 nima posledic za finančna sredstva do 28. februarja 2021.
                  
               
                     (6)
                  
                  
                     Sklep (SZVP) 2017/1252 bi bilo treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Člen 5(2) Sklepa (SZVP) 2017/1252 se nadomesti z naslednjim:
            
               
                  „2.   Ta sklep preneha veljati 28. februarja 2021.“
               
            
         
         
            Člen 2
            Ta sklep začne veljati na dan sprejetja.
         
         
            V Bruslju, 16. junija 2020
            
               
                  Za Svet
               
               
                  Predsednica
               
               A. METELKO-ZGOMBIĆ
            
         
         
            (1)  Sklep Sveta (SZVP) 2017/1252 z dne 11. julija 2017 v podporo krepitvi kemijske zaščite in varnosti v Ukrajini v skladu z izvajanjem Resolucije Varnostnega sveta Združenih narodov 1540 (2004) o neširjenju orožja za množično uničevanje in njegovih nosilcev (UL L 179, 12.7.2017, str. 8).